CELEX: 32015D1055
Language: bg
Date: 2015-06-30 00:00:00
Title: Решение за изпълнение (ЕС) 2015/1055 на Комисията от 30 юни 2015 година относно съгласуваността на някои цели, включени в националните планове или плановете за функционалните блокове въздушно пространство, представени от Швейцария съгласно Регламент (ЕО) № 549/2004 на Европейския парламент и на Съвета, с валидните за целия Европейски съюз цели за ефективност, отнасящи се за втория референтен период (нотифицирано под номер С(2015) 4403) (Текст от значение за ЕИП)

2.7.2015   
            
            
               BG
            
            
               Официален вестник на Европейския съюз
            
            
               L 171/14
            
         РЕШЕНИЕ ЗА ИЗПЪЛНЕНИЕ (ЕС) 2015/1055 НА КОМИСИЯТА
   от 30 юни 2015 година
   относно съгласуваността на някои цели, включени в националните планове или плановете за функционалните блокове въздушно пространство, представени от Швейцария съгласно Регламент (ЕО) № 549/2004 на Европейския парламент и на Съвета, с валидните за целия Европейски съюз цели за ефективност, отнасящи се за втория референтен период
   
      
         (нотифицирано под номер С(2015) 4403)
      
   
   (само текстовете на италиански, немски и френски език са автентични)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Споразумението между Европейската общност и Конфедерация Швейцария по въпроси на въздушния транспорт („споразумението“) (1),
   като взе предвид Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (рамков регламент) (2), както е включен в споразумението, и по-специално член 11, параграф 3, буква в) от него,
   като има предвид, че:
   
               (1)
            
            
               Съгласно Регламент (ЕО) № 549/2004, както е включен в споразумението, държавите членки и Швейцария са длъжни да приемат национални планове или планове за функционалните блокове въздушно пространство (ФБВП), включително задължителни национални цели или цели на равнище ФБВП, с които се гарантира съгласуваност с целите за ефективност, валидни за целия Съюз. Освен това в посочения регламент се предвижда Комисията да оценява съгласуваността на тези цели въз основа на критериите, посочени в член 11, параграф 6, буква г) от него, и да може да взема решения за отправяне на препоръки, ако установи, че тези критерии не са били изпълнени. Подробни правила във връзка с това са посочени в Регламент за изпълнение (ЕС) № 390/2013 на Комисията (3).
            
         
               (2)
            
            
               С Решение за изпълнение 2014/132/ЕС на Комисията (4) бяха приети валидни за целия Съюз цели за ефективност на дейността в ключовите области — безопасността, околната среда, капацитета и ефективността на разходите, отнасящи се за втория референтен период (2015—2019 г.).
            
         
               (3)
            
            
               На 30 юни 2014 г. Швейцария представи на Комисията плана за ефективност на равнище ФБВП — в този случай „ФБВП в Централна Европа (FABEC)“. Оценката на Комисията е въз основа на информацията, представена в плана за ефективност.
            
         
               (4)
            
            
               Органът за преглед на ефективността, който е натоварен със задачата да подпомага Комисията при прилагането на схемата за ефективност съгласно член 3 от Регламент за изпълнение (ЕС) № 390/2013, представи на Комисията на 7 октомври 2014 г. първоначален доклад за оценка, а на 15 декември 2014 г. — актуализирана версия на този доклад. Освен това Комисията получи от органа за преглед на ефективността доклади въз основа на информация от националните надзорни органи относно наблюдението на плановете и целите за ефективност, представени в съответствие с член 18, параграф 4 от Регламент за изпълнение (ЕС) № 390/2013.
            
         
               (5)
            
            
               По отношение на ключовата за ефективността област на безопасността съгласуваността на целите, представени от Швейцария в плана за ефективност за FABEC, относно ефективността на управлението на безопасността и прилагането на класификацията на степента на сериозност въз основа на методиката за инструмент за анализ на риска (RAT) беше оценена в съответствие с принципите, изложени в точка 2 от приложение IV към Регламент за изпълнение (ЕС) № 390/2013. Тази оценка показа, че въпросните цели са съгласувани със съответната цел за ефективност, валидна за целия Съюз.
            
         
               (6)
            
            
               По отношение на ключовата за ефективността област на околната среда, съгласуваността на целите, представени от Швейцария в плана за ефективност за FABEC, беше оценена в съответствие с принципите, посочени в точка 3 от приложение IV към Регламент за изпълнение (ЕС) № 390/2013, като се използват съответните референтни стойности за капацитет за ФБВП за средната ефективност на хоризонтален полет по маршрута за действителната траектория, чието прилагане гарантира на равнището на ЕС, че е постигната валидната за целия Съюз цел, изчислена от управителния орган на мрежата и посочена в плана за управление на мрежата (2014—2018/2019 г.) в последния му вариант от юни 2014 г. („план за управление на мрежата“). Тази оценка показа, че въпросните цели са съгласувани със съответната цел за ефективност, валидна за целия Съюз.
            
         
               (7)
            
            
               Поради това Комисията счита, че целите, включени в изготвения от Швейцария план за ефективност и отнасящи се за FABEC, са съгласувани с валидните за целия Съюз цели за ефективност в ключовите за ефективността области на безопасността и околната среда. Следователно по отношение на всички тези цели не е необходимо да се издават препоръки до съответния национален надзорен орган да ги преразгледа и да представи предложения за изменението им. По отношение на целите, представени от Швейцария в ключовите области за ефективността „капацитет“ и „ефективност на разходите“ в плана за ефективност за FABEC, които не са съгласувани с валидните за целия Съюз цели за ефективност, Комисията издаде препоръки за преразглеждане на тези цели, посочени в Решението за изпълнение на Комисията относно несъгласуваност на целите, представени от Швейцария.
            
         
               (8)
            
            
               Мерките, предвидени в настоящото решение, са в съответствие със становището на Комитета за единно небе,
            
         ПРИЕ НАСТОЯЩОТО РЕШЕНИЕ:
   Член 1
   Посочените в приложението цели за ефективност в ключовите за ефективността области на безопасността и околната среда, включени в плана за ефективност за FABEC, представен от Швейцария съгласно Регламент (ЕО) № 549/2004, както е включен в споразумението, са съгласувани с валидните за целия Съюз цели за ефективност, отнасящи се за втория референтен период, определени в Решение за изпълнение 2014/132/ЕС.
   Член 2
   Адресат на настоящото решение е Конфедерация Швейцария.
   
      Съставено в Брюксел на 30 юни 2015 година.
      
         
            За Комисията
         
         Violeta BULC
         
            Член на Комисията
         
      
   
   
      (1)  ОВ L 114, 30.4.2002 г., стр. 73.
   
      (2)  ОВ L 96, 31.3.2004 г., стр. 1.
   
      (3)  Регламент за изпълнение (ЕС) № 390/2013 на Комисията от 3 май 2013 г. за определяне на схема за ефективност на аеронавигационното обслужване и мрежовите функции (ОВ L 128, 9.5.2013 г., стр. 1).
   
      (4)  Решение за изпълнение 2014/132/ЕС на Комисията от 11 март 2014 г. за определяне на валидни за целия Европейски съюз цели за ефективност на мрежата за управление на въздушното движение и алармени прагове, отнасящи се за втория референтен период 2015—2019 г. (ОВ L 71, 12.3.2014 г., стр. 20).
   
      ПРИЛОЖЕНИЕ
      
         Цели за ефективност в ключовите за ефективността области — безопасност, околна среда, капацитет и ефективност на разходите, включени в националните планове или плановете за функционалните блокове въздушно пространство (ФБВП), представени от Швейцария съгласно Регламент (ЕО) № 549/2004, за които бе установено, че са съгласувани с валидните за целия Съюз цели за ефективност, отнасящи се за втория референтен период
      
      В КЛЮЧОВАТА ЗА ЕФЕКТИВНОСТТА ОБЛАСТ „БЕЗОПАСНОСТ“
      
         Ефективност на управлението на безопасността (ЕУБ) и прилагането на класификацията на степента на сериозност въз основа на методиката за инструмент за анализ на риска (RAT)
      
      
                  ДЪРЖАВА ЧЛЕНКА
               
               
                  ФБВП
               
               
                  ЕУБ
               
               
                  УВД, базово равнище % (RAT)
               
               
                  УВД, общо равнище % (RAT)
               
            
                   
               
               
                  НАЦИОНАЛНО равнище
               
               
                  ДАО равнище
               
               
                  2017 г.
               
               
                  2019 г.
               
               
                  2017 г.
               
               
                  2019 г.
               
            
                   
               
               
                  КБ
               
               
                  Други ЦУ
               
               
                  НМР
               
               
                  НМР НП
               
               
                  УВД-С
               
               
                  НМР
               
               
                  НМР НП
               
               
                  УВД-С
               
               
                  НМР
               
               
                  НМР НП
               
               
                  УВД-С
               
               
                  НМР
               
               
                  НМР НП
               
               
                  УВД-С
               
            
                  Швейцария
               
               
                  ФБВП FAB EC
               
               
                  C
               
               
                  C
               
               
                  D
               
               
                  ≥ 80
               
               
                  ≥ 80
               
               
                  ≥ 80
               
               
                  100
               
               
                  100
               
               
                  100
               
               
                  ≥ 80
               
               
                  ≥ 80
               
               
                  ≥ 80
               
               
                  ≥ 80
               
               
                  ≥ 80
               
               
                  100
               
            
                  
                     [Белгия]
                  
               
            
                  
                     [Люксембург]
                  
               
            
                  
                     [Нидерландия]
                  
               
            
                  
                     [Франция]
                  
               
            
                  
                     [Германия]
                  
               
            Съкращения:
      
                  „КБ“
               
               
                  :
               
               
                  цел на управлението „култура на безопасност“, както е посочено в приложение I, раздел 2, точка 1.1, буква а) от Регламент за изпълнение (ЕС) № 390/2013
               
            
                  „други ЦУ“
               
               
                  :
               
               
                  цели на управлението, изброени в приложение I, раздел 2, точка 1.1, буква а) от Регламент за изпълнение (ЕС) № 390/2013, различни от „култура на безопасност“
               
            
                  „НП“
               
               
                  :
               
               
                  нахлувания на писта
               
            
                  „НМР“
               
               
                  :
               
               
                  нарушения на минималното разделяне
               
            
                  „УВД-С“
               
               
                  :
               
               
                  специфични за УВД събития
               
            В КЛЮЧОВАТА ЗА ЕФЕКТИВНОСТТА ОБЛАСТ „ОКОЛНА СРЕДА“
      
         Средна ефективност на хоризонтален полет по маршрут за действителната траектория
      
      
                  ДЪРЖАВА ЧЛЕНКА
               
               
                  ФБВП
               
               
                  ЦЕЛ НА РАВНИЩЕ ФБВП В ОБЛАСТТА „ОКОЛНА СРЕДА“
               
            
                  2019 г.
               
            
                  
                     [Белгия/Люксембург]
                  
               
               
                  ФБВП FAB EC
               
               
                  2,96 %
               
            
                  
                     [Франция]
                  
               
            
                  
                     [Германия]
                  
               
            
                  
                     [Нидерландия]
                  
               
            
                  Швейцария